इस उजाड़ में जादू की छड़ी हाथों में थामे ऐसा कोई हीरो नहीं जो इतिहास के पन्नों पर लिखी इबारत के साथ मुकाबला कर सके. ऐसा कोई नहीं जो कांग्रेस शासित दिल्ली और गुवाहाटी के बीच एक सिरा तलाशकर उसे एक ऐसा नीतिगत स्वरूप दे सके जिसका फाहा पूर्वोत्तर के जख्मों को भर दे. भ्रष्टाचार के प्रति उनकी सरकार का जवाब कुछ ऐसा है—अपने कंधे पर लगी धूल झाड़कर हटा लो, उसके बाद विरोधियों पर दोगुनी धूल बरसाओ; अगर हमारा चेहरा भ्रष्टाचार से काला तो बीजेपी का चेहरा भी काला. हो सकता है यह सच हो, लेकिन इससे क्या उन मंत्रियों का अपराध कम हो जाएगा जिन्होंने अपने-अपने कांग्रेसी या भाजपाई दोस्त-नातेदारों को कोयला खदान आवंटित कीं?